Päris kämpingu lähedal saime  soliidsele jalgrattateele ja alustasime seal sõitu tagasi Galsgow poole, et sellest läbi minna. Linnas ekslesime pisut ja tegime tihti peatusi, et kaarti vaadata ja edasist liikumissuunda otsustada. Varsti juhatati meid suurele rattateele, mis viis teisele poole linna. Tee lookles kümnete kilomeetrite viisi küngastest üles ja alla, mööda metsaääri ja mingeid tehasetaguseid, läbi tunnelite ja üle sildade, läbi lehmakarjamaa ning mööda jõe vasakut kallast.